open-index/open-wikipedia-markdown huggingface dataset:
Ricardo Alzugaray Yanguas

**Ricardo Alzugaray Yanguas**, finado en Madrid o 30 de outubro de 1878, foi un xurista e político español.

## Traxectoria 
Doutorouse en dereito na Universidade Central de Madrid en 1858, onde leu a disertación *El estado en sus relaciones sociales é individuales*. Participou en conferencias a favor do librecambismo no Ateneo de Madrid, onde trabou amizade con Pedro Antonio de Alarcón, e foi elixido deputado por Navarra en 1864.

Foi xurista do Tribunal Supremo de España e nas eleccións a Cortes de 1869 foi elixido deputado polo distrito de Estella e nas de abril de 1872 e 1876, polo de Lalín como independente, aínda que vencellado ao elduayenismo.

Nas eleccións de 1876 tamén foi elixido deputado polo distrito de Alcoi despois da renuncia de Juan Francisco Camacho de Alcorta, pero morreu dous anos despois. A súa filla, María Alzugaray Lapeye, casou co político Rafael Gasset Chinchilla, pai de Ricardo Gasset Alzugaray.

## Notas 
## Véxase tamén 
### Ligazóns externas 
* La politización de la justicia: la designación de los magistrados del Tribunal Supremo (1836-1881 por Braulio Díaz Sampedro (p.&nbsp;149)
* Conferencias no Ateneo de Madrid
Resident Evil: Extinction

***Resident Evil:*** é un filme dirixido por Russell Mulcahy que se estreou no 2007. É o terceiro filme da saga Resident Evil, precedida por *Resident Evil* (2002), *Resident Evil: Apocalypse* (2004) e seguida por *Resident Evil: Afterlife* (2010).

## Sinopse 
Alice (Milla Jovovich) xunto cos superviventes da catástrofe acontecida na cidade de Raccoon City, deben atravesar o deserto de Nevada coa esperanza de chegar a Alasca, antes de que os da Corporación Umbrella os alcancen.

## Personaxes 
* Milla Jovovich como Alice
* Ali Larter como Claire Redfield
* Oded Fehr como Carlos Olivera
* Iain Glen como Doutor Sam Isaacs
* Ashanti Douglas como Enfermeira Betty
* Christopher Egan como Mikey
* Spencer Locke como K-Mart
* Matthew Marsden como Capitán Slater
* Linden Ashby como Chase
* Jason O'Mara como Albert Wesker
* Mike Epps como L.J. Wayne
* Madeline Carroll como Raíña Vermella e Raíña Branca

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Resident Evil: Afterlife

***Resident Evil: Afterlife*** é un filme de terror estadounidense dirixido por Paul W. S. Anderson que se estreou no 2010. Cuarto filme da franquía *Resident Evil*.

## Sinopse 
Nun mundo arrasado por un virus que transforma ás súas vítimas en non mortos, Alice (Milla Jovovich) continúa a súa viaxe en busca de superviventes para conducilos cara a un lugar seguro. A súa batalla sen fin contra a Corporación Umbrella acada novas cotas, pero Alice recibe axuda inesperada dun vello amigo; un novo líder que promete un refuxio seguro contra os zombis, que os guía cara aos Ánxeles; pero ó chegar, atopan a cidade poboada de hordas de zombis, e Alice e os seus camaradas estarán a un paso dunha trampa mortal.

## Personaxes 
* Milla Jovovich como Alice
* Ali Larter como Claire Redfield
* Wentworth Miller como Chris Redfield
* Shawn Roberts como Albert Wesker
* Boris Kodjoe como Luther West
* Kim Coates como Bennett
* Spencer Locke como K-Mart
* Kacey Barnfield como Crystal
* Norman Yeung como Kim Yong
* Sergio Peris-Mencheta como Angel Ortiz
* Fulvio Cecere como Wendell
* Sienna Guillory como Jill Valentine
* Mika Nakashima como J-Pop Girl
* Ray Olubowale como Home-Hacha

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Advanced Composition Explorer

**Advanced Composition Explorer**, tamén coñecido polo acrónimo **ACE**, é un satélite artificial pertencente ó programa Explorer da NASA que foi lanzado o 25 de agosto de 1997 a bordo dun foguete Delta II 7920 desde o Centro Espacial Kennedy, en Florida, Estados Unidos.
miniatura|100px|esquerda|Instrumento CRIS.
* SIS (Solar Isotope Spectrometer) é un espectrómetro de isótopos solares deseñado para proporcionar medicións de alta resolución da composición isotópica de núcleos enerxéticos dos elementos desde o helio ata o níquel (número atómico de 2 a 28) no rango de enerxías entre 10 e 100 MeV.
miniatura|100px|esquerda|Instrumento SIS.
* ULEIS (Ultra Low Energy Isotope Spectrometer) é un espectrómetro de isótopos de enerxía ultra baixa para o rango entre 45 keV e uns poucos MeV. A velocidade de transmisión de datos do instrumento é de aproximadamente 1 kbps.
miniatura|100px|esquerda|Instrumento ULEIS.
* SEPICA (Solar Energetic Particle Ionic Charge Analyzer) é un analizador de carga iónica de partículas enerxéticas solares. O instrumento deixou de funcionar o 4 de febreiro de 2005 tralo fallo das válvulas de control de fluxo do gas usado como parte do detector.
miniatura|100px|esquerda|Instrumento SEPICA.
* SWIMS (Solar Wind Ion Mass Spectrometer) é un espectrómetro de masas para medi-la composición química e isotópica do vento solar para elementos entre o helio e o níquel e enerxías de ata 10 keV.
miniatura|100px|esquerda|Instrumento EPAM.
* SWEPAM (Solar Wind Electron, Proton, and Alpha Monitor) é un monitor de electróns, protóns e partículas alfa do vento solar. Os ións e os electróns son medidos con diferentes sensores. O sensor de ións mide enerxías de entre 0,26 e 36 keV e o de electróns entre 1 e 1350 eV.
miniatura|100px|esquerda|Instrumento SWEPAM.
* MAG (Magnetometer Instrument), un magnetómetro.
miniatura|100px|esquerda|Instrumento CRIS.

## Resultados 
Ata outubro de 2010 escribíronse 635 artigos científicos baseados nos datos de ACE.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Páxina oficial de ACE
Joaquín Vázquez de Puga

**Joaquín Daniel Vázquez de Puga Torres**, nado en Cequeliños (Arbo) o 30 de setembro de 1820 e finado en 1878, foi un político galego.

## Traxectoria 
Foi un importante propietario, tendo unha participación importante na desamortización, xa que adquiriu na provincia de Ourense rendas forais por un valor de 658.150 rs. das casas matrices de Melón e Oseira (1849) e do priorato de Reza do mosteiro de Melón (1850). Destacado político unionista durante o reinado de Isabel II, foi deputado provincial polo distrito da Cañiza en 1856. O seu poder baseábase no control sobre esa zona, e puxo a disposición de Elduayen no Sexenio as súas propias redes clientelares para que este fose deputado a Cortes. Foi deputado polo distrito de Vigo en 1865 e 1869 e polo de Verín en 1876. En 1872 foi elixido senador por Pontevedra, axudado polo elduayenismo. Foi contratista da MZOV como retribución polos seus servizos electorais.

## Notas 
## Véxase tamén 
### Bibliografía 
* En torno ó elduayenismo: reflexións sobre a política clientelista na provincia de Pontevedra (1856-1879) / Felipe Castro Pérez in Documentos de Traballo. Historia; 13

### Ligazóns externas 
* Ficha no Congreso dos Deputados
* Ficha no Senado
Ronald Gamarra

**Ronald Álex Gamarra Herrera**, nado en Lima o 10 de decembro de 1958, é un avogado e político peruano, secretario Executivo da Coordinadora Nacional de Dereitos Humanos do seu país entre 2008 e 2010. Gamarra Herrera foi o representante legal das familias das vítimas de 'Barrios Altos' e 'La Cantuta' crimes polos que foi preso Alberto Fujimori, expresidente do Perú..

## Traxectoria 
Estudou no colexio Roque Sáenz Peña de Lima. Comezou a súa carreira en dereito en 1975, cando entrou á Universidade Nacional Maior de San Marcos. Gamarra Herrera estudou na National Defense University de Washington e na Centro de Estudos de Xustiza de América (CEJA, polas súas siglas en castelán). En 2004 foi Procurador Adxunto Ad-hoc da República do Perú. Da súa oficina realizou unha serie de investigacións sobre violacións dos dereitos humanos e crimes de corrupción que se produciron durante a ditadura de Alberto Fujimori e Vladimiro Montesinos..

## Notas 
## Véxase tamén 
### Ligazóns externas 
* Palabras de Ronald Gamarra sobre histórica sentencia a Fujimori
Víctor Novoa Limeses

**Víctor Novoa Limeses**, finado en Vigo o 29 de xuño de 1899, foi un político galego.

## Traxectoria 
Foi deputado provincial polo distrito de Ponteareas en 1871; pola Cañiza en 1872 e por Redondela-Pontecaldelas en 1894. Foi tamén gobernador civil de Pontevedra entre 1878 e 1879 e de Ourense en 1880. Foi o home de José Elduayen en Pontevedra ata a década dos oitenta, cando o substituíu Sabino González Besada. Foi vicepresidente da Deputación Provincial de Pontevedra en 1895. Foi director do Banco de España en Vigo.

## Véxase tamén 
### Bibliografía 
*
Antonio López de Neira

**Antonio López de Neira**, nado en Sober en 1827 e finado en Vigo o 6 de febreiro de 1919, foi un empresario e político galego.

## Traxectoria 
Chegou a Vigo como empregado de comercio, e conseguiu converterse nun dos seus principais industriais. Participou en varias iniciativas, destacando a fábrica de papel con Antonio Sanjurjo Badía e fábricas de chocolate. Tamén participou no negocio do transporte marítimo, no que foi representante da Compañía Trasatlántica Española, que absorbera a súa propia pequena empresa. Ademais foi conselleiro do Banco de España en Vigo.

En 1874 xa era concelleiro no concello de Vigo. Foi deputado provincial por Vigo en 1877 e 1878 e por Redondela-Pontecaldelas en 1882-1890, 1896 e 1905-1911. En 1897 foi elixido alcalde de Vigo. Entre 1905 e 1909 foi presidente da Deputación Provincial.

## Notas 
## Véxase tamén 
### Bibliografía 
*
Manuel Rodríguez Cadabal

**Manuel Rodríguez Cadabal**, nado en Sabarís (Baiona) e finado en Vigo en xaneiro de 1926, foi un avogado e político galego.

## Traxectoria 
Estudou no Seminario de Tui. Fixo a carreira de Dereito na Universidade de Santiago de Compostela. Abriu bufete de avogado en Vigo. Dirixente do Partido Conservador de Vigo, foi deputado provincial polo distrito de Vigo-Tui en 1884, 1888 e 1892. Nos noventa foi representante legal e administrador xeral de Fernando Quiñones de León, xenro de José Elduayen e usufrutuario da Casa de Valladares, un dos principais patrimonios rendistas do sur da provincia de Pontevedra. Foi conselleiro do Banco de España en Vigo. Finou en Vigo a principios de xaneiro de 1926 e foi soterrado en Santa Cristina da Ramallosa.

## Recoñecementos 
* Gran Cruz de Sabela a Católica.
## Notas 
## Véxase tamén 
### Bibliografía 
*
*  (1902) antigua y moderna* Madrid .
FC Dinamo Moscova

O **FC Dinamo Moscova** é a sección de fútbol dunha sociedade deportiva de Moscova (Rusia) chamada *Dinamo Moscova*. O equipo compite na Liga Premier de Rusia. No seu tempo este equipo foi un dos máis fortes da URSS, tiña unha gran rivalidade co Spartak Moscova, e gañaba moitos títulos, pero dende a desaparición da Unión Soviética o equipo non acadou mais éxitos salientables.
## Palmarés 
### Títulos nacionais 
* En Rusia:
** Copa de Rusia **(1)** = 1995
* Na URSS:
** **Liga da URSS** **(11)** = 1936, 1937, 1940, 1945, 1949, 1954, 1955, 1957, 1959, 1963, 1976
** Copa da URSS **(6)** = 1937, 1953, 1967, 1970, 1977, 1984
### Títulos continentais 
* Recopa de Europa **(0)** = Subcampión en 1972
## Estadio 
O Dinamo Moscova xoga os seus encontros como local no Estadio Dinamo, unha instalación multiúsos inaugurada en 1928 que ten unha capacidade para acoller 36.500 persoas, e que foi unha das ses dos Xogos Olímpicos de 1980. Este estadio está a ser restaurado, de xeito que cando rematen as obras terá unha capacidade máxima de 45.000 persoas. Mentres se levan a cabo estas reformas, o Dinamo Moscova está xogando os seus encontros como local no Arena Khimki da localidade de Khimki, o cal comparte co CSKA Moscova, que está a construír o seu propio estadio.

## Xogadores 
## Véxase tamén 
### Outros artigos 
* Liga Premier de Rusia
### Ligazóns externas 
* Páxina oficial do FC Dinamo Moscova
1. FC Nürnberg

O **1. FC Nürnberg** é un club de fútbol alemán da cidade de Núremberg. Fundouse en 1900 e compite na 2. Bundesliga.

## Palmarés 
### Torneos nacionais 
* **Campión da Bundesliga (9)**: 1920, 1921, 1924, 1925, 1927, 1936, 1948, 1961, 1968.
* **Copa de Alemaña (DFB Pokal) (4)**: 1935, 1939, 1962, 2007.

## Véxase tamén 
### Ligazóns externas 
* Páxina oficial do club
Bolsa de suicidio

[miniatura|dereita|Diagrama dunha bolsa de [suicidio.]]
Unha **bolsa de suicidio**, chamada tamén **bolsa de saída**, é un dispositivo que consiste nunha bolsa de plástico cun cordón, utilizado para efectuar suicidios.

## Características
En xeral, úsase xunto cun gas inerte, como o helio ou o nitróxeno, o que evita o pánico, a sensación de afogamento e a loita, mesmo en estado de inconsciencia (resposta de alarma hipercápnica), causados pola privación de osíxeno en presenza de dióxido de carbono. Tamén fai que o método de suididio sexa difícil de descubrir se a bolsa e a lata de gas son retirados antes de chegar a morte.

Menciónase por primeira vez no libro de Derek Humphry *Final Exit* (1991), onde se describe como unha bolsa de plástico resistente e transparente, cunhas dimensións de 22 X 36 polgadas (560 X 910&nbsp;mm), que se coloca na cabeza e se asegura "cunha cinta pequena, que se amarra ao redor do colo e se suxeita con velcro nos extremos, ou unha cinta grosa, que se amarra ao redor do colo con velcro cosido nos extremos, ou mesmo [con] lazos que se poidan amarrar con facilidade. Cunha goma elástica grande ou uns pantis ligados ao redor do colo firmemente, pero sen apertar, é suficiente. Non ten que ser completamente hermética".
## Notas
We Are The Lions

"**We Are The Lions**" (en galego, "**Somos os leóns**") é unha canción publicada en xullo do 2011 polo grupo de blues bilbaíno Blues 'n' Breakers. Esta canción foi creada e escrita en inglés a xeito de himno futbolístico de estilo hooligan británico coa vontade de animar o equipo de fútbol vasco Athletic Club durante o súa participación na Liga de Europa.

## Véxase tamén
### Ligazóns externas
* A canción en Berria.info
Russell Crowe

**Russell Ira Crowe**, nado en Wellington o 7 de abril de 1964, é un actor, director de cine e músico neozelandés radicado en Australia. Ó longo da súa carreira gañou un Premio Óscar por *Gladiator* (2000), un BAFTA, un Globo de Ouro e un premio do Sindicato de Actores.

## Biografía 
Nado en Wellington, Nova Zelandia, Russell Crowe estudou en Auckland Grammar School.

## Traxectoria 
Iniciouse como actor na década de 1990 en series de televisión australianas como *Police Rescue* e en filmes como *Romper Stomper*. En 1997 apareceu en *L.A. Confidential* que supuxo o seu inicio á fama. Por outra banda, Crowe é copropietario do South Sydney Rabbitohs -equipo da National Rugby League- e apoia os Leeds Rhinos na Super League europea.

No ámbito musical, Crowe é cantante e compositor. Interveu no musical *Grease*, en 1983 e foi vocalista e guitarrista da banda de rock *30 Odd Foot Of Grunts*, formada en 1992 e xa disolta. O grupo non tivo boas críticas nin moito público, pero aínda así sacaron tres discos. Crowe continúa coa su carreira musical, colaborando con Alan Doyle, da banda canadense *Great Big Sea*, a comezos do 2005. Tamén publicou un álbum en iTunes titulado *My Hand, My Heart*, que inclúe unha canción tributo ó falecido actor Richard Harris, con quen fixera boa amizade na rodaxe de *Gladiator*.

## Filmografía 
[miniatura|dereita|200px|Crowe no O'Reilly's Pub de [St. John's, Newfoundland and Labrador|St. John's de Terra Nova.]]

[miniatura|dereita|Crowe na estrea de *[A sombra do poder* o 21 de abril 2009 en Londres.]]

## Premios 
;Premios Óscar

;Premios Globo de Ouro

;Premios BAFTA

;Premios do Sindicato de Actores

## Notas 
## Véxase tamén
Platonismo

O **platonismo** é a doutrina filosófica desenvolvida polos seguidores de Platón a partir do século I a.C. e que chegou a ser o movemento intelectual dominante nos primeiros séculos da nosa era favorecido polas poderosas similitudes de principios que mantiña co cristianismo e o xudaísmo. O seu principal representante foi Plotino, que adquiriu este nome en loanza ao seu mestre.

O platonismo influíu en sectores do pensamento relixioso, de forma que se chega a crer que certos ritos, pensamentos e doutrinas están baseados nel. Santo Agostiño cría que mediante Platón se podía articular teoloxicamente a fe cristiá, como intentara Filón de Alexandría co xudaísmo.

O emperador romano Xustiniano clausurou as escolas filosóficas de Atenas tratando de reducir a influencia platónica, xa que a consideraba un perigo, o cal nunca se conseguiu por completo.

No Renacemento rexurdiu o platonismo, sobre todo na Academia Platónica de Florencia (século XV).
Xosé Lago Hermida

**Xosé Santiago Lago Hermida**, nado en Louro (Muros) en maio de 1940 e finado en Lira o 24 de abril de 1996, foi un político galego.

## Traxectoria 
Taxista. Concelleiro en Muros polo PSdeG-PSOE dende as eleccións municipais de 1979. Nas municipais de 1983 encabezou a candidatura socialista e foi elixido alcalde ó selo candidato máis votado, moi lonxe da maioría absoluta con 4 de 17 concelleiros. Porén, os resultados anuláronse e houbo unha repetición electoral en novembro de 1983, na que conseguiu pasar de 4 a 7 concelleiros e polo tanto mantela alcaldía. Foi deputado provincial trala renuncia de Jesús Díaz Fornas en 1986. Nas municipais de 1987 encabezou de novo a candidatura do PSdeG-PSOE e foi reelixido alcalde con maioría absoluta, a cal revalidaría nas municipais de 1991. Neste último ano volveu ser elixido deputado provincial. Foi candidato de novo á alcaldía no 1995, pero nesta ocasión perdeu a maioría absoluta e tivo que formar goberno co BNG para mantela alcaldía. Foi responsable comarcal do PSdeG no Barbanza. Foi candidato ó Congreso nas xerais de 1996, se ben non resultou elixido. 

Finou en accidente de tráfico o 24 de abril de 1996 en Lira, tralo que foi sucedido na alcaldía polo seu número 2 Celestino Formoso Vidal.

## Recoñecementos 
Foi nomeado Fillo predilecto de Muros en 1996.

## Notas 
## Véxase tamén 
### Outros artigos 
* Eleccións municipais en Muros
Caridad González Cerviño

**Caridad González Cerviño**, nada en Muros o 16 de xaneiro de 1961, é unha política e procuradora galega do PSdeG-PSOE. 

## Traxectoria
Procuradora e graduada en Dereito. Foi elixida concelleira en Muros polo PSdeG-PSOE nas eleccións municipais de 2003, sendo alcalde Celestino Formoso, e foi segunda tenente de alcalde e concelleira de urbanismo e obras no bipartito co BNG. Trala morte de Formoso en xuño de 2004 foi elixida alcaldesa e continuou o goberno de coalición entre o PSdeG e o BNG ata xuño de 2006, cando rompeu o acordo cos nacionalistas e continuou o goberno en minoría ata o final da lexislatura en 2007.

Nas eleccións municipais de 2007 foi cabeza de lista do seu partido, sendo este o máis votado e quedando a só un concelleiro da maioría absoluta. Porén, non foi reelixida como alcaldesa xa que o dirixente do BNG, Domingos Dosil, chegou un acordo co PPdeG para a súa investidura como alcalde, polo que se situou na oposición. Neste mandato foi deputada provincial, encargándose da área de cultura. Nas eleccións municipais de 2011 volveu presentarse á alcaldía polo PSdeG-PSOE conseguindo unha vitoria idéntica á de catro anos atrás e recuperando a alcaldía, xa que nesta ocasión populares e nacionalistas non pactaron, polo que puido gobernar en minoría.

Nas municipais de 2015 volveu encabeza.la candidatura socialista, pero nesta ocasión perdeu máis de 500 votos e pasou de 6 a 4 concelleiros, empatando co PPdeG, que foi a lista máis votada. Apoiou a investidura da candidata de CxG, María Xosé Alfonso, coa que mantivera enfrontamentos no pasado mandato, e mantívose na oposición gobernando CxG en minoría, sen que a relación entre ambas as forzas se normalizase malia o apoio socialista na investidura. Desta forma, nas municipais de 2019 concorreu de novo a alcaldía, dándose unha correlación de forzas idéntica á de catro anos antes, pese a que os socialistas recortaron distancias co PPdeG, o cal asumiu a alcaldía en minoría ante a falta de acordos entre os demais grupos.

Formou parte da candidatura socialista ás Eleccións ao Parlamento de Galicia de 2020, sen resultar elixida, e é membro da Executiva Provincial coruñesa do partido tralos congresos de 2018 e 2022.

Nas municipais de 2023 encabezou de novo a candidatura socialista en Muros, baixando a 3 concelleiros e quedando por detrás do PPdeG e do BNG. Desta forma alcanzou un acordo de goberno cos nacionalistas e pasou a asumi-la Primeira Tenencia de Alcaldía e as áreas de Facenda, Cultura e Turismo.

## Notas 
## Véxase tamén
### Outros artigos
*Eleccións municipais en Muros
Club Atlético Independiente

thumb|
O **Club Atlético Independiente** é unha entidade deportiva adicada ó fútbol que ten a súa sede na localidade de Avellaneda, a carón de Buenos Aires. O equipo compite na Primeira División Arxentina. Nas competicións continentais o equipo acadou os seus éxitos mais salientables, xa que con 7 títulos da Copa Libertadores é o equipo máis laureado de toda Suramérica. O terreo de xogo do Club Atlético Independiente é o Estadio Libertadores de América, da súa propiedade, un recinto con capacidade para 55.000 seareiros. O rival tradicional do CA Independiente é o seu veciño próximo, o Racing Club de Avellaneda, co cal disputa o chamado *Clásico de Avellaneda*.

## Palmarés 
### Torneos nacionais 
* **Primeira División** (14): 1938, 1939, 1948, 1960, 1963, Nacional 1967, Metropolitano 1970, Metropolitano 1971, Nacional 1977, Nacional 1978, Metropolitano 1983, 1988/89, Clausura 1994, Apertura 2002

### Torneos continentais 
* **Copa Libertadores** (7): 1964, 1965, 1972, 1973, 1974, 1975, 1984
* **Copa Suramericana**(2): 2010, 2017
* **Recopa Suramericana** (1): 1995
* **Copa Interamericana** (3): 1973, 1974, 1976
* **Supercopa Suramericana** (2): 1994, 1995
* **Copa Intercontinental** (2): 1973, 1984

## Véxase tamén 
### Outros artigos 
* Copa Libertadores
### Ligazóns externas 
* Páxina oficial do Club Atlético Independiente
Paul (filme)

***Paul*** é un filme de ficción científica e de comedia dirixido por Greg Mottola, escrito e protagonizado por Simon Pegg e Nick Frost, e coa voz de Seth Rogen como Paul. O filme ten numerosas referencias a outros filmes de ficción científica, especialmente ós de Steven Spielberg.

## Sinopse 
Aventuras de dous amigos ingleses que viaxan ata o Comic Con, e deciden facer unha ruta en caravana polos lugares máis famosos dos Estados Unidos onde se produciron avistamentos de ovnis, incluída a famosa Área 51. No seu camiño atopan un pequeno alieníxena chamado Paul que necesita que lle presten axuda para escapar do Goberno, e tamén para atopar o camiño de volta ó seu fogar.

## Personaxes 
* Simon Pegg como Graeme Willy
* Nick Frost como Clive Gollings
* Seth Rogen como Paul 
* Kristen Wiig como Ruth Buggs
* Jason Bateman como Axente Especial Lorenzo Zoil
* Bill Hader como Axente Haggard
* Joe Lo Truglio como O'Reilly
* Jane Lynch como Pat Stevenson
* Sigourney Weaver como "The Big Guy"
* Blythe Danner como Tara Walton
* Mia Stallard como Moza Tara Walton
* John Carroll Lynch como Moses Buggs
* David Koechner como Gus
* Jesse Plemons como Jake
* Jeffrey Tambor como Adam Shadowchild
* Luke Jackson como Ford
* Paula LaBaredas como Princesa Leia
* Justin Reed como Convidado ó Comic-Con
* Brett Jones como Keith Nash

## Notas 
## Véxase tamén 
### Ligazóns externas 
* Ficha na IMDb 
* Web oficial 
* Ficha en Filmaffinity
Domingos Dosil

**Domingos Dosil Cubelo**, nado en Muros en setembro de 1943 e finado en Santiago de Compostela o 6 de febreiro de 2012, foi un líder do movemento asociacionista e político galego que foi alcalde de Muros dende 2007 ata o 2011, polo BNG.

## Traxectoria 
Mariñeiro da mercante, aos 18 anos tivo un accidente mentres se bañaba na praia, que o deixou tetrapléxico. Despois de varios meses de rehabilitación, estudou para técnico de radio e en 1982 participou na fundación de ADIBISMUR, a Asociación de Discapacitados da Bisbarra de Muros. En 1984 pasou a ser o seu presidente e en 1991 fundou COGAMI (Confederación Galega de persoas con Discapacidade), da que foi presidente ata 2007. Foi vogal de COCEMFE (o organismo español equivalente) así como presidente do Comité Español de Representantes de Minusválidos (CERMI) en Galicia.

Deu o salto á política en 2007 ao encabezar a lista electoral do BNG polo concello de Muros nas eleccións municipais de 2007.

Accedeu á alcaldía tras un polémico pacto co PP, cando a dirección do BNG dera a orde de darlle o seu apoio ó PSdeG-PSOE de Caridad González Cerviño que non tiña maioría absoluta. En decembro de 2010 perdeu as eleccións primarias do BNG de Muros ante María Xosé Alfonso, polo que non puido presentarse ás eleccións de 2011. Desta forma o 11 de xuño de 2011 foi substituído pola socialista Caridad González.

## Galardóns 
* Medalla de Prata de Galicia en 2002.

## Vida persoal 
Solteiro e sen fillos, faleceu como consecuencia de cancro. Foi incinerado e soterrado en Muros.

## Notas 
## Véxase tamén 
### Outros artigos 
* Eleccións municipais en Muros
Resacón 2. Agora en Thailandia

***Resacón 2. Agora en Thailandia*** (en ) é un filme estadounidense dirixido por Todd Phillips que se estreou no 2011.

## Sinopse 
Dous anos despois da *escapada nas Vegas*, Alan (Zach Galifianakis), Stu (Ed Helms) e Phil (Bradley Cooper) volven espertar noutra habitación doutro hotel, e para non perder o costume, tampouco lembran nada. Nesta ocasión só saben que están en Tailandia, onde viaxaron, xunto a Doug (Justin Bartha), para asistir á voda de Stu.

## Personaxes 
* Bradley Cooper como Phil Wenneck
* Ed Helms como Doutor Stuart "Stu" Price
* Zach Galifianakis como Alan Garner
* Justin Bartha como Doug Billings
* Ken Jeong como Leslie Chow
* Jeffrey Tambor como Sid Garner
* Jamie Chung como Lauren, prometida de Stu
* Bryan Callen como Samir
* Mason Lee como Teddy, irmán de Lauren
* Paul Giamatti como Kingsley
* Sasha Barrese como Tracy Billings
* Gillian Vigman como Stephanie Wenneck
* Yasmin Lee como Kimmy
* Nirut Sirijanya como Pai de Lauren

## Notas 
## Véxase tamén 
### Ligazóns externas 
* Páxina oficial  
* Ficha na IMDb 
* Ficha en Rotten Tomatoes 
* Ficha en Filmaffinity
Legend of Earthsea

***Legend of Earthsea*** é un telefilme estadounidense baseado nas novelas de Ursula K. Le Guin, que se estreou no 2004.

## Sinopse 
Este filme de fantasía conta a historia dun temerario mozo destinado a ser o meirande mago que endexamais se vira no mundo de Earthsea (Terramar). Cando o rebelde e destemido Ged descobre o alcance dos seus poderes máxicos, comeza a súa busca do mestre das artes arcanas. Na súa longa viaxe loitará contra dragóns, namorarase, cruzará o limiar da morte e desatará o seu poder para salvar o Reino.

O argumento non segue as historias de Ursula K. Le Guin de ningún xeito. Os nomes dos personaxes foron respectados, pero pouco do que se narra no filme aparece nos libros.

## Personaxes 
* Shawn Ashmore como Ged, un xove aprendiz de mago 
* Kristin Kreuk como Tenar, unha sacerdotisa
* Isabella Rossellini como Thar, a suma sacerdotisa
* Danny Glover como Ogion, Gran mestre mago
* Sebastian Roché como Rei Tygath 
* Jennifer Calvert como Kossil
* Chris Gauthier como Vetch
* Mark Hildreth como Jasper
* Alan Scarfe como Archimago
* Mark Acheson como O Gebbeth
* Dave Ward) como Dunian, Pai de Ged
* Amanda Tapping como Lady Elfarren
* Alessandro Juliani como Skiorch

## Véxase tamén 
### Ligazóns externas 
* Ficha na IMDb 
* Ficha en Filmaffinity
The Indian in the Cupboard

***The Indian in the Cupboard*** é un filme estadounidense de fantasía dirixido por Frank Oz que se estreou en 1995. Baséase no libro infantil homónimo de Lynne Reid Banks. O filme conta a historia dun neno que recibe un pequeno armario polo seu noveno aniversario. Axiña descobre que poñendo figuras de xoguete no armario e pechándoas con chave, os xoguetes cobran vida.

Está protagonizado por Hal Scardino como Omri, Litefoot como Little Bear, Lindsay Crouse, Richard Jenkins, Rishi Bhat como Patrick, Steve Coogan como Tommy Atkins e David Keith como Boone o Cowboy. Foi distribuído por Columbia Pictures e Paramount Pictures.

## Sinopse 
Polo seu noveno cumpre anos, Omri só recibe agasallos convencionais, pero os dous que parecen menos interesantes resultarán selos máis máxicos, e serán os responsábeis de que Omri viva emocionantes aventuras.

## Personaxes 
* Hal Scardino como Omri
* Litefoot como Pequeno Oso
* David Keith como Boone
* Lindsay Crouse como Jane
* Richard Jenkins como Victor
* Rishi Bhat como Patrick
* Steve Coogan como Tommy Atkins
* Vincent Kartheiser como Gillon
* Nestor Serrano como Mestre
* Ryan Olson como Adiel
* Michael Papajohn como Cardassian
* Frank Welker como Efectos Vocais

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Oded Fehr

**Oded Fehr** (en ), nado o 23 de novembro de 1970 en Tel Aviv, é un actor israelí de cine e televisión.

## Traballos 
### Cine 
* *Kiss of Fire* (1998)
* *The Mummy* (1999) Ardeth Bay
* *Deuce Bigalow: Male Gigolo* (1999) Antoine Laconte
* *Texas Rangers* (2000) Anton Marsale
* *Bread and Roses* (2000) Himself - Party Guest
* *The Mummy Returns* (2001) Ardeth Bay
* *Resident Evil: Apocalypse* (2004) Carlos Olivera
* *Dreamer: Inspired by a True Story* (2005) Prince Sadir
* *Deuce Bigalow: European Gigolo* (2005) Antoine Laconte
* *Resident Evil: Extinction* (2007) Carlos Olivera
* *The Betrayed* (2008) Alek
* *Drool* (2009) Cheb Fleece

### Telefilmes 
* *Killer Net* (1998) Victor
* *Cleopatra* (1999) Capitán exipcio
* *Arabian Nights* (2000) Robber #2
* ''Scooby-Doo! in Where's My Mummy?* DTV (2005) Amahl Ali Akbar

### Documentais 
* *Game Over: 'Resident Evil' Reanimated* DTV (2004) El mesmo
* *Game Babes* (2004) DTV El mesmo
* *Corporate Malfeasance* (2004) DTV El mesmo

### Series de Televisión 
* *The Knock* (1994–2000) Oded Fehr apareceu en 1998
* *UC: Undercover* (2000) Frank Donovan
* *Presidio Med* (2002–2003) Dr. Nicholas Kokoris
* *Charmed* (2004-2005) como estrela especial recorrente interpretando ó demo Zankou, o vilán principal da sétima temporada de Charmed.
* *Sleeper Cell* (2005–2006) Faris al-Farik
* *Burn Notice* (2008) Episodio: Scatter Point
* *Eleventh Hour* (2008)
* *Covert Affairs* (2010) Episodios: No Quarter and Good Advices
* *Law and Order: Los Angeles* (2010) Episodio: Hollywood
* *V (serie de televisión)* (2011) Eli Cohn

### Series de animación 
* *Justice League*
** "The Terror Beyond" (Partes 1 e 2) (2003) Dr. Fate
* *Justice League Unlimited*
**"The Return" (2004) Dr. Fate
**"Wake the Dead" (2004) Dr. Fate
**"The Great Brain Robbery" (2005) Dr. Fate
* *Batman: The Brave and the Bold*
** "Mystery in Space!" (2009) Equinox
** "When OMAC Attacks!" (2009) Equinox
** "The Fate of Equinox!" (2009) Equinox
** "Time Out for Vengeance!" (2011) Equinox
* *Young Justice''
** "Fireworks"(2010) Ra's al Ghul
** "Targets" (2011) Ra's al Ghul

### Aparicións episódicas 
* *American Dad!* Episodio: "Stan of Arabia" (Parte 2) (2005) Kazim
* *Medium* (2009) Dr. Thomas Statler

### Videoxogos 
* *Champions of Norrath: Realms of EverQuest* (2005)
Celestino Formoso Vidal

**Celestino Formoso Vidal**, coñecido como **Ito Formoso**, nado en Louro (Muros) en 1955 e finado o 13 de xuño de 2004 en Serres (Muros), foi un político galego do PSdeG-PSOE.

## Traxectoria 
Armador de arrastre e patrón de pesca. Foi elixido concelleiro do PSdeG-PSOE en Muros tralas eleccións municipais de 1987 e manténdose tralas de 1991 e 1995, neste último caso como número 2, ocupando respondabilidades de goberno durante a alcaldía de Xosé Lago Hermida. Tralo falecemento deste, foi elixido alcalde en maio de 1996, continuando o goberno de coalición que se mantiña co BNG dende as últimas eleccións. En decembro de 1998 rachouse o pacto co BNG e gobernou o resto do mandato en minoría. Encabezou a candidatura socialista nas municipais de 1999, gañando con maioría simple e sendo reelixido alcalde formando goberno co PPdeG, o cal se vira afectado por unha notable escisión en torno ó CDI. Nas municipais de 2003 encabezou de novo a candidatura socialista, pero nesta ocasión empatou a concelleiros cos independentes, os cales os superaron lixeiramente en votos, pero puido conservala alcaldía ó pactar un goberno co BNG. 

Faleceu dun infarto o 13 de xuño de 2004 no seu domicilio na parroquia de Serres, sendo substituído na alcaldía pola número 2 socialista, Caridad González Cerviño.

## Vida persoal
Estaba casado e tiña 3 fillas. En decembro de 2004 erixiuse un monólito na súa memoria xunta o faro de Monte Louro.

## Véxase tamén 
### Outros artigos 
*Eleccións municipais en Muros
Paulino Lago Chouza

**Paulino Lago Chouza**, nado en Porto do Son en 1941 e finado en Muros na primavera de 1999, foi un mestre e político galego. 

## Traxectoria 
Mestre de EXB en Esteiro, tiña fortes lazos familiares co concello de Muros. Nas eleccións municipais de 1979 foi elixido concelleiro de Muros pola UCD, e accedeu á alcaldía trala dimisión do alcalde Manuel Fernández Lamela a finais do mes de maio dese ano, xunto co resto de compañeiros de lista da UCD, agás el, debido a discrepancias co partido. Desta forma asumiu a alcaldía no mes de setembro. Nas municipais de 1983 encabezou a lista do PGI, pero foi derrotado polo PSdeG-PSOE que obtivo 4 concelleiros fronte a 3 del, polo que perdeu a alcaldía en favor de Xosé Lago Hermida. En novembro dese mesmo ano repetíronse as eleccións tras ser anuladas, logrando os socialistas unha vantaxe aínda maior con 7 concelleiros fronte a 2. 

Faleceu na primavera de 1999. O 30 de outubro de 2008 el e mais Fernández Lamela foron proclamados fillos predilectos do concello de Muros de forma póstuma.

## Notas 
## Véxase tamén 
### Outros artigos 
*Eleccións municipais en Muros

### Ligazóns externas 
*Lamela y Lago Chouza serán Fillos Predilectos
Manuel Fernández Lamela

**Manuel Fernández Lamela**, nado en 1927 e finado en Muros o 29 de xullo de 2008, foi un mestre e político galego.

## Traxectoria 
Mestre. Nas primeiras eleccións democráticas encabezou a candidatura da UCD á alcaldía de Muros e foi elixido alcalde con maioría absoluta. Tan só un mes despois de acceder á alcaldía presentou a súa dimisión xunto con outros 7 concelleiros de UCD, debido a incumprimentos do partido con Muros e discrepancias ideolóxicas dalgúns edís. Finou en Muros o 29 de xullo de 2008. O 30 de outubro de 2008 foi nomeado de maneira póstuma fillo predilecto de Muros xunto a Paulino Lago Chouza.
## Notas 
## Véxase tamén 
### Outros artigos 
* Eleccións municipais en Muros
A máquina do tempo (filme)

***A máquina do tempo*** (en ) é un filme estadounidense dirixido por Simon Wells que se estreou no 2002. Baséase na obra *The Time Machine* de H. G. Wells. Estreouse en galego na TVG o 2 de agosto de 2011.

## Sinopse 
O científico e inventor Alexander Hartdegen está resolto a probar que as viaxes no tempo son posibles. Unha traxedia persoal que o sumiu na desesperación é a razón do seu desexo de volver ó pasado. Pero a máquina da súa invención, en contra dos seus desexos, lévao ó futuro (800&nbsp;000 anos no futuro), onde descobre que a humanidade se dividiu en dous bandos: perseguidores e perseguidos.

## Personaxes 
* Guy Pearce como o doutor Alexander Hartdegen
* Samantha Mumba como Mara
* Mark Addy como David Philby
* Sienna Guillory como Emma
* Phyllida Law como Señora Watchit
* Alan Young como vendedor de flores
* Omero Mumba como Kalen
* Yancey Arias como Toren
* Orlando Jones como Vox 114
* Jeremy Irons como Über-Morlock
* Laura Kirk como vendedora de flores
* Josh Stamberg como motorista
* John W. Momrow como condutor de carruaxe
* Max Baker como ladrón que mata a Emma
* Jeffrey M. Meyer como condutor de carruaxe de Central Park 
* Myndy Crist como corredor
* Connie Ray como mestra
* Lennie Loftin, Thomas Corey Robinson como soldados

## Galardóns e nomeamentos 
* 2002: Nomeada ó Oscar: Mellor maquillaxe.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity  
* Ficha en Interfilmes
Litefoot

**Gary Paul Davis** (mellor coñecido polo seu nome artístico **Litefoot**), nado o 1 de marzo de 1969 en Upland (California), é un actor e rapeiro nativo americano. É o fundador do selo discográfico Red Vinyl. Tamén é coñecido por interpretar a Pequeno Oso no filme *The Indian in the Cupboard*.

## Traxectoria 
Litefoot naceu como **Gary Paul Davis** en Upland, no condado californiano de San Bernardino. Foi criado en Tulsa, Oklahoma e ten orixe cherokee e chichimeca. Vive en Seattle dende 1997. Casou con Carmen Davis, que desempeña o labor de presidenta do Reach The Rez e que ten orixes das tribos Makah, Yakama, e Chippewa Cree. Teñen tres fillos, Quannah, Sequoyah e Qwnuseia.

## Discografía 
* 1992 - *"The Money" E.P.*
* 1994 - ''Seein' Red*
* 1996 - *Good Day to Die*
* 1998 - *The Clown Kutz*
* 1998 - *The Life & Times*
* 1999 - *Rez Affiliated*
* 1999 - *The Lite Years 1989-1999 - The Best of Mr. Foot*
* 2001 - *Tribal Boogie*
* 2002 - *The Messenger*
* 2003 - *Native American Me*
* 2004 - *Redvolution*
* 2007 - *Relentless Pursuit*

## Filmografía 
* 1995 - *The Indian in the Cupboard*
* 1997 - *Song Of Hiawatha*
* 1997 - *Kull the Conqueror*
* 1997 - *Mortal Kombat: Aniquilación*
* 1998 - *Picture of Priority*
* 2002 - *The Pearl*
* 2002 - *29 Palms*
* 2002 - *Adaptation''

## Notas
Back to the Future

***Back to the Future*** é un filme estadounidense dirixido por Robert Zemeckis que se estreou en 1985. Escrito por Zemeckis e Bob Gale, producido por Steven Spielberg, e protagonizado por Michael J. Fox, Christopher Lloyd, Lea Thompson, Crispin Glover e Thomas F. Wilson.

## Sinopse 
O adolescente Marty McFly é amigo de Emmett "Doc" Brown, un científico ó que todos en Hill Valley toman por tolo. Cando Doc crea unha máquina para viaxar no tempo montándoa nun DeLorean, un erro fortuíto fai que Marty chegue ao 5 de novembro de 1955, data na que os seus futuros pais aínda non se coñeceron. Despois de impedir o seu primeiro encontro, deberá conseguir que se coñezan e que casen; do contrario, a súa existencia non sería posíbel.

## Personaxes 
* Michael J. Fox como Marty McFly
* Christopher Lloyd como Doc Emmett Brown
* Crispin Glover como George McFly
* Lea Thompson como Lorraine McFly
* Thomas F. Wilson como Biff Tannen

## Galardóns e nomeamentos 
* 1985: Oscar: Mellores efectos de son. 4 nomeamentos.

## Notas 
## Véxase tamén 
### Outros artigos 
* Back to the Future (serie animada)

### Ligazóns externas 
* 
* Ficha en RottenTomatoes 
* Ficha en Metacritic
Catch Me If You Can

***Catch Me If You Can*** é un filme biográfico dirixido por Steven Spielberg que se estreou no 2002. Baséase na vida de Frank Abagnale Jr., considerado un dos meirandes impostores da historia, quen antes de cumprir 19 anos gañou millóns de dólares con cheques falsos, fíxose pasar por piloto da Pan American World Airways, médico en Xeorxia doutor, e fiscal en Luisiana. O seu crime principal foi fraude con cheques, e chegou a ser tan hábil que o FBI acudiu a el para pedirlle axuda na captura doutros falsificadores. Está protagonizado por Leonardo DiCaprio e Tom Hanks, con Christopher Walken, Martin Sheen e Nathalie Baye nos papeis secundarios.

O desenvolvemento do filme comezou en 1980 pero non progresou até 1997, cando os dereitos do libro autobiográfico de Abagnale foron vendidos a DreamWorks de Spielberg. David Fincher, Gore Verbinski, Lasse Hallström, Miloš Forman e Cameron Crowe foron candidatos posibles para director antes de que Spielberg decidise dirixilo. A rodaxe produciuse entre febreiro e maio de 2002. Foi un éxito da crítica e de recadación, e Abagnale tamén tivo unha reacción positiva da adaptación cinematográfica.

## Sinopse 
Frank W. Abagnale (Leonardo DiCaprio) é un xove e escorregadizo delincuente que gaña millóns de dólares cometendo fraude con cheques, e que adopta diversas identidades (médico, avogado ou copiloto de liñas aéreas). Carl Hanratty (Tom Hanks) é un axente do FBI, cuxa única misión consiste en seguirlle a pista e capturalo para levalo ante a xustiza, pero Frank sempre vai un paso por diante del.

## Personaxes 
* Leonardo DiCaprio como Frank Abagnale Jr.
* Tom Hanks como Carl Hanratty.
* Christopher Walken como Frank Abagnale, Sr.
* Nathalie Baye como Paula Abagnale.
* Amy Adams como Brenda Strong.
* Martin Sheen como Roger Strong. 
* James Brolin como Jack Barnes.
* Nancy Lenehan como Carol Strong.

Brian Howe, Frank John Hughes e Chris Ellis interpretan ós axentes do FBI. Jennifer Garner fai un cameo, e Ellen Pompeo e Elizabeth Banks teñen papeis menores. O Frank Abagnale real aparece como o policía francés que detén ó personaxe.

## Galardóns e nomeamentos 
* 2002: 2 nomeamentos ó Oscar: Mellor actor secundario (Christopher Walken), bso.
* 2002: Nomeada ó Globo de Ouro: Mellor actor - drama (Leonardo DiCaprio).
* 2002: BAFTA: Mellor actor secundario (Christopher Walken). 4 nomeamentos.

## Notas 
## Véxase tamén 
### Bibliografía 
* Frank Abagnale Jr. e Stan Redding. *Catch Me If You Can: The Amazing True Story of the Youngest and Most Daring Con Man in the History of Fun and Profit*. (ISBN 0-06-052971-7).

### Ligazóns externas 
* Ficha na IMDb 
* Ficha en Filmaffinity 
* Ficha en AllMovie 
* Rotten Tomatoes
Aparato

O termo **aparato** xeralmente úsase para referirse a:
* **Aparato**, unha máquina (por exemplo: un *tractor*).
* **Aparato**, unha organización (por exemplo: o *aparato gobernamental*).
* **Aparato**, en anatomía, un conxunto de órganos que desempeñan unha mesma función. Por exemplo, o *aparato dixestivo*.
* **Aparato de vía**, dispositivo que permite a ramificación e o cruzamento de diferentes vías de ferrocarril.

## Bioloxía
* Aparato dixestivo
* Aparato circulatorio
* Aparato respiratorio
* Aparato de Golgi
* Aparato excretor
* Aparato locomotor
* Aparato xenital
* Aparato reprodutor feminino
* Aparato reprodutor masculino
* Aparato lacrimal
Retroalimentación

Denomínase **retroalimentación**, ou **realimentación** e tamén *feedback* (en inglés), ao conxunto de reaccións ou respostas que manifesta un receptor respecto á actuación dun emisor, o que se ten en conta por este para cambiar ou modificar a súa mensaxe: polo *feedback* dos oíntes, o orador deuse de conta de que se aburrían e intentou ser máis ameno. Retroalimentación significa 'ida e volta' e é, desde o punto de vista social e psicolóxico, o proceso de compartir observacións, preocupacións e suxestións, coa intención de recoller información, a nivel individual ou colectivo, para intentar mellorar o funcionamento dunha organización ou de calquera grupo formado por seres humanos. Para que a mellora continua sexa posíbel, a retroalimentación ten que ser pluridireccional, é dicir, tanto entre iguais como na escala xerárquica, na que debería funcionar en ambos os sentidos, de arriba para abaixo e de abaixo para arriba.

Na teoría de sistemas, en cibernética, ou na teoría de control, a retroalimentación é un proceso polo que unha certa proporción do sinal de saída dun sistema rediríxese de novo á entrada. Isto é frecuente no control do comportamento dinámico do sistema.

O *feedback* tamén está presente en numerosos espazos tecnolóxicos. Neste sentido, gran parte dos aparellos e máquinas que utilizamos na nosa vida cotiá funcionan a través do sistema de *feedback* xa que supoñen o intercambio e traspaso permanente de datos (de calquera tipo). Un exemplo claro desta situación é a conexión a Internet que, ademais de contar cun espazo virtual, necesita dun soporte técnico e físico a través do cal se mandan e reciben permanentemente datos de diverso tipo. Esta conexión, neste caso particular, pódese realizar a través de cables de fibra óptica, que son os responsábeis de levar e traer a información necesaria.

Exemplos de realimentación pódense encontrar na maioría dos sistemas complexos, tales como enxeñaría, arquitectura, economía, e bioloxía. O médico e investigador mexicano Arturo Rosenblueth, no seu traballo "Behavior, Purpose and Teleology" ("comportamento, propósito e teleoloxía"), e de acordo con Norbert Wiener, fixou as bases para a nova ciencia da cibernética e propuxo que o comportamento controlado pola realimentación negativa, aplicada a un animal, ao ser humano ou ás máquinas, era un principio determinante e directivo, na natureza ou nas creacións humanas.
## Notas
## Véxase tamén
### Outros artigos
* Diagrama causal
* Dinámica de sistemas.
* Retroalimentación negativa.
* Retroalimentación positiva.
* Teoría de sistemas.
Club Olimpia

[miniatura|350px|dereita|Equipo do Olimpia antes dun encontro da [Copa Libertadores 2002.]]
O **Club Olimpia** é unha entidade deportiva e social de Asunción, en Paraguai, cuxa sección de fútbol é a máis salientable. O club foi fundado en 1902, e nos seus 109 anos de historia ten acadado máis títulos que ningún outro club deportivo do país, tanto a nivel nacional como continental. Das 6 finais da Copa Libertadores que ten disputado, gañou 3, en 1979, 1990 e 2002, o cal fai deste club un dos máis laureados do continente suramericano. A súa rivalidade co Cerro Porteño é de longo a máis importante do fútbol de Paraguai.
## Palmarés 
### Títulos nacionais 
* Primeira División de Paraguai **(38)** = 1912, 1914, 1916, 1925, 1927, 1928, 1929, 1931. 1936, 1937, 1938, 1947, 1948, 1956, 1957, 1958, 1959, 1960, 1962, 1965, 1968, 1971, 1975, 1978, 1979, 1980, 1981, 1982, 1983, 1985, 1988, 1989, 1993, 1995, 1997, 1998, 1999, 2000
### Títulos continentais 
* **Copa Libertadores (3)** = 1979, 1990, 2002
* **Copa Intercontinental (1)** = 1979
* Recopa Suramericana **(2)** = 1991, 2003
* Copa Interamericana **(1)** = 1980
* Supercopa Suramericana **(1)** = 1990
## Estadio 
O Club Olimpia xoga os seus encontros como local no Estadio Manuel Ferreira, da súa propiedade, construído en 1965, e que ten capacidade para acoller 15.000 seareiros. Anunciouse unha reforma do estadio para que no futuro poida acoller ata 42.000 persoas nas súas bancadas.

## Véxase tamén 
### Outros artigos 
* Copa Libertadores
### Ligazóns externas 
* Páxina oficial do Club Olimpia
Colo-Colo

O **Club Social y Deportivo Colo-Colo**, ou **Colo-Colo**, é unha entidade deportiva adicada ó fútbol da cidade de Santiago, en Chile. Foi fundado no ano 1925 e compite na Primeira División de Chile, competición que ten gañado en 29 ocasións. Do mesmo xeito é, ata hoxe, o único equipo chileno que foi quen de acadar a Copa Libertadores, cousa que fixo en 1991. Trátase, polo tanto, do equipo máis laureado do fútbol chileno. O Colo-Colo mantén unha intensa rivalidade co CF Universidad de Chile co cal disputa o *Clásico do fútbol chileno* (ou *Superclásico*).
## Palmarés 
### Torneos nacionais 
* Primeira División de Chile **(29)** = 1937, 1939, 1941, 1944, 1947, 1953, 1956, 1960, 1963, 1970, 1972, 1979, 1981, 1983, 1986, 1989, 1990, 1991, 1993, 1996, Clausura 1997, 1998, Clausura 2002, Apertura 2006, Clausura 2006, Apertura 2007, Clausura 2007, Clausura 2008, Clausura 2009
* Copa de Chile **(10)** = 1958, 1974, 1981, 1982, 1985, 1988, 1989, 1990, 1994, 1996
### Torneos continentais 
300px|miniatura|dereita|Estadio Monumental, fogar do Colo-Colo.
* **Copa Libertadores (1)** = 1991
* Recopa Suramericana **(1)** = 1992
* Copa Interamericana **(1)** = 1992
## Estadio 
O Colo-Colo xoga os seus encontros como local no Estadio Monumental de Santiago de Chile, recinto que é da súa propiedade, inaugurado en 1974, e que ten unha capacidade para acoller 47.017 persoas sentadas.
## Véxase tamén 
### Outros artigos 
* Copa Libertadores
* Santiago de Chile
### Ligazóns externas 
* Páxina oficial do Colo-Colo